Casa John - Tofinho Akkommodasie.
Selfsorg Huis / Kothuis Verblyf in Tofinho
Adres: Tofinho, Inhambane, Mozambique
Kontak : John Youens
Tel : +27-11-8243695
Faks : +27-11-8244326
Sel : +27-82-4517498
Inheemse walvishaaie luier in die naby geleë water, en ding mee vir spasie wanneer migrerende Bultrug Walvisse hulle verskyning maak van vroeg Junie tot Oktober. Vanaf die leefareas kan jy dolfyne sien terwyl hulle hulle prooi jaag, seevoëls frustreer en jou middag slapie onderbreek.
Daar is geen haas by Casa John nie. Ontwerp en gebou deur John en Jessica Youens, is hierdie huise geskep met ‘n gemaklike, ontspanne lewenswyse in gedagte. Domingo is beskikbaar om te sorg vir jou behoeftes - en sal toesig hou oor daaglikse skoonmaak.
Elke huis is ten volle toegerus en gerieflik uitgelê. Jou familie en vriende kan met gemak kuier tussen die drie slaapkamers en twee badkamers wat 6 mense kan akkommodeer. Dit het ‘n oop-plan ontwerp vir die eet-, kombuis- en leefareas. Hierdie areas sentreer op die stoepe wat ‘n pragtige uitsig aan weerskante het van die strand en oseaan.’n Onderdak binnehof in die middel van elke huis bied beskutte ruimte as die wind begin waai.
Duik en Snorkel: Die Tofo mariene area kry al hoe meer ‘n reputasie as een van die beste duikplekke ter wêreld. Dit is hoogs waarskynlik dat jy walvishaaie op pad na 'n duik sal sien en die geleentheid sal kry om saam met hulle te snorkel. Mantas omsirkel jou altyd in groot getalle elke keer as jy op die beroemde Manta reef skuba. Ook op die skou is parmantige duiwel straalvisse, skilpaaie, groot skole tropiese visse, rifhaaie en die ontwykende harlekyngarnale.
Probeer visvang: Casa John is pragtig geleë op 'n rotsagtige krans, wat uitstekende geleenthede bied vir visvang vanaf die strand. Plaaslike charters vir diepseehengel is beskikbaar en spies visvang word op die hele kus toegelaat.
Stap vir mylle: Mosambiek is bekend vir sy lang uitgestrekte wit strande, en Tofo is geen uitsondering nie. Gaan soek skulpe , kyk na die plaaslike vissers of geniet net die ongerepte skoonheid.
Son en Swem:
Casa John bied gemaklike toegang tussen die twee hoofstrande by Tofo en kleiner afsonderlike strande langs die Tofinho pad. Drink die son in en speel in die golwe in totale isolasie of op die hoofstrand.
Verken Linga-Linga-baai en die riviermonding:
Tofo is naby Linga-Linga baai (sien kaart) en Inhambane riviermonding. Dit bied nie net 'n uitstekende boot uitstappie vir ‘n dag nie,maar bied ook die unieke ervaring om die “ shy manatee” en seeperdjies te besigtig.
Samba, Biera en Lullas:
Geniet die ritme van plaaslike Mosambiekse musiek, met 'n koue bier en plaaslike lekkernye van talle uitsonderlike restaurante en strand kroeë langs die hoofstrand.
Mosambiek het 'n interessante geskiedenis en Inhambane huisves 'n klein museum en kunsgalery. Daguitstappies kan ook gereël word om die Inhambane baai oor te steek na Maxixe met ‘n dhowboot. Verken die plaaslike markte en snuisterye in Tofo en Inhambane en langs die pad tussen hulle.
Casa John is geleë op die ongerepte kuslyn van Tofinho, 20 minute se ry vanaf Inhambane, Inhambane Provinsie, aan die suidkus van Mosambiek. Tofinho is 500 km noord van Maputo geleë, en 'n 4x4-voertuig is nie nodig nie, aangesien die pad meestal in ‘n goeie toestand is, maar sommige gebiede word deur slaggate geraak en benodig onderhoud. Die laaste 1km is egter 'n grondpad.
71553 besigtings sedert 23 Jun, 2004.
Laas opgedateer op 13 Jun, 2019.
Casa John verskyn in die volgende afdelings:
Tofo Beach Selfsorg Huis / Kothuis Verblyf • Tofo Beach Rolstoel-vriendelike Akkommodasie • Tofo Beach Selfsorg Akkommodasie • Tofinho Selfsorg Huis / Kothuis Verblyf • Tofinho Rolstoel-vriendelike Akkommodasie • Tofinho Selfsorg Akkommodasie
Casa John - Tofinho Selfsorg Huis / Kothuis Verblyf